Diari Oficial de la Generalitat Valenciana


Sumari del DOGV 9038, del 10-03-2021 (2021/2519)

RESOLUCIÓ de 4 de març de 2021, de la Presidència de la Generalitat, per la qual s'atorguen subvencions de les previstes en el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2519


Data del document
:   04-03-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de març de 2021, de la Presidència de la Generalitat, per la qual s'atorguen subvencions de les previstes en el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. [2021/2519]  
D'acord amb el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, ha tingut entrada en el Gabinet del President, determinades sol·licituds d'aquestes ajudes.  
D'acord amb el que estableix l'article 5 del decret, la quantia de l'ajuda individualitzada ascendeix a un màxim de 4.500,00 euros per habitatge, l'import definitiu es determina en funció dels danys efectivament soferts pels béns i estris de primera necessitat, fixats segons l'informe pericial. En molts casos es va anticipar per raons d'emergència, un import de 1.500,00 euros, estant en aquell moment pendent la seua confrontació respecte de l'esmentat informe pericial.  
L'article 37.1r de la Llei 38/2003, de 17 de novembre, general de subvencions, dins del seu apartat c assenyala com a causa d'obligació de reintegrament, «la justificació insuficient, en els termes que estableix l'article 30 d'aquesta llei, i en el cas, en les normes reguladores de la subvenció».  
De conformitat amb l'article 8 del Decret 196/2019, de 20 de setembre, del Consell, que estableix l'òrgan competent per a l'atorgament de la subvenció i amb el Decret 8/2019, de 26 de setembre, del president de la Generalitat, que desplega l'anterior, resolc:  
  
  
Primer  
Denegar les ajudes que es recullen en l'annex I d'aquesta resolució, donat que no s'ha constatat en la vivenda, danys en estris i béns de primera necessitat.  
  
Segon  
Atès que els interessats relacionats en l'esmentat annex I van rebre una bestreta de l'ajuda d'import de 1.500,00 ?, s'informa que s'iniciarà el corresponent procediment de reintegrament pels motius exposats.  
  
  
Contra aquesta resolució, que posa fi a la via administrativa, es podrà interposar recurs de reposició o bé s'hi podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de març de 2021.- El president de la Generalitat, p. d. (ap. seté, q, R 19.07.2019; DOGV 22.07.2019), el sotssecretari: Emili Josep Sampio Morales.